KIRJALLINEN KYSYMYS E-3027/01 esittäjä(t): Daniel Varela Suanzes-Carpegna (PPE-DE) komissiolle. Maidon markkinointikautta 2001—2002 koskevat tiedot.



Virallinen lehti nro 134 E , 06/06/2002 s. 0178 - 0179



KIRJALLINEN KYSYMYS E-3027/01 esittäjä(t): Daniel Varela Suanzes-Carpegna (PPE-DE) komissiolle (30. lokakuuta 2001) Aihe: Maidon markkinointikautta 20012002 koskevat tiedot 1. Voisiko komissio kertoa jäsenvaltioiden antamista todettuja maitotoimituksia koskevista ennakkotiedoista ja ennusteista markkinointikauden 20012002 lopussa sekä informoida, kuinka paljon kukin maa mahdollisesti ylittää viitemäärät? 2. Mitkä ovat komission ennusteet niiden perinteisten tuotteiden (rasvaton maitojauhe ja voi) määristä, joille aiotaan myöntää tukea vuonna 2002? 3. Kuinka paljon määrärahoja arvioidaan osoitettavan tälle luvulle? Mille yksikköhinnoille nämä määrärahat perustuvat? 4. Aikooko komissio vahvistaa täydentäviä toimia, jos tuotannon huomattava lisäys vuonna 2002 vahvistuu? Mitä tietoja komissiolla on tästä asiasta? Franz Fischlerin komission puolesta antama vastaus (18. joulukuuta 2001) 1. Komissio tähdentää, että jäsenvaltioiden on toimitettava komissiolle kiintiöitä koskevat viralliset tiedot vuosittain ennen viiteajanjakson päättymistä seuraavan vuoden syyskuun 1. päivää.(1) Tämän vuoksi kiintiövuoden 20012002, joka alkoi 1. huhtikuuta 2001 ja joka päättyy 31. maaliskuuta 2002, toimituksia koskevat tiedot ovat käytettävissä vasta 1. syyskuuta 2002 alkaen. Käytännössä jäsenvaltiot kuitenkin pitävät komissiota vapaaehtoisesti ajan tasalla alan toimitusten arvioidusta kehityksestä. Parlamentin jäsenelle ja pääsihteeristölle lähetetään ensi tilassa kyseiset tiedot sisältävä taulukko, jossa esitetään katsaus marraskuun puolivälin tilanteesta. Komission mielestä on kuitenkin liian aikaista tehdä minkäänlaisia johtopäätöksiä. Tähän mennessä esitetyt arviot kattavat huhtikuun ja elokuun välisen ajanjakson. Tämän vuoksi komission tällä hetkellä käytettävissä olevat toimitustiedot koskevat alle puolta vasta 31. maaliskuuta 2002 päättyvän markkinointivuoden 20012002 toimituksista, eikä niiden perusteella voida sen vuoksi esittää luotettavaa vuosiarviota. 2. Viimeisimpiin saatavilla oleviin Eurostatin tietoihin, jäsenvaltioiden ilmoituksiin ja ennen varainhoitovuotta 2002 koskevan oikaisukirjelmän hyväksymistä teollisuudenalalta saatuihin ilmoituksiin perustuvien komission arvioiden mukaan kyseisenä varainhoitovuonna ostetaan interventioon 25 000 tonnia voita ja 13 000 tonnia rasvatonta maitojauhetta. Arvioiden mukaan julkisissa varastoissa on voita 32 000 tonnia varainhoitovuoden lopussa lokakuun 2002 puolivälissä. Rasvattoman maitojauhon osalta vastaava luku on 13 000 tonnia. 3. Voin julkisten varastojen osalta arvioidut kokonaiskustannukset (joihin sisältyvät vastaanotetuista määristä, varastoinnista ja varastojen purkamisesta aiheutuvat kustannukset ja rahoituskustannukset) ovat 8 miljoonaa euroa. Koska on todennäköistä, että suurin osa tuotteista myydään sisämarkkinoilla täysimääräiseen interventiohintaan, arvon alenemista ei todennäköisesti tapahdu. Rasvattoman maitojauheen osalta vuoden 2002 interventiokustannukset ovat alle miljoona euroa. Rasvatonta maitojauhetta ei ole tällä hetkellä julkisissa varastoissa lainkaan, ja interventio-ostot aloitetaan 1. maaliskuuta 2002. Varainhoitovuonna 2002 maitoa ja maitotuotteita koskevaan talousarvion lukuun on tarkoitus osoittaa 1 912 miljoonaa euroa. Tämä määrä koostuu vientituista, (julkisista ja yksityisistä) interventioista ja sisäisistä tukitoimenpiteistä. 4. Kiintiöjärjestelmän ja lisämaksun ehkäisevän vaikutuksen vuoksi tuotannon merkittävän kasvun riski on vähäinen. Tällaisen riskin varalta muistutettakoon kuitenkin, että maksun avulla voidaan rahoittaa maidon kulutusta lisääviä interventiotoimenpiteitä. (1) Maito- ja maitotuotealan lisämaksun soveltamista koskevista yksityiskohtaisista säännöistä 9 päivänä maaliskuuta 1993 annetun komission asetuksen (ETY) N:o 536/93 8 artikla, EYVL L 57, 10.3.1993.